CELEX: 31990R1057
Language: el
Date: 1990-04-27 00:00:00
Title: Κανονισμός (ΕΟΚ) αριθ. 1057/90 του Συμβουλίου της 27ης Απριλίου 1990 για τον καθορισμό, για την περίοδο από την 1η έως τις 13 Μαΐου 1990, της τιμής στόχου για ορισμένες αποξηραμένες ζωοτροφές

Avis juridique important

|

31990R1057

Κανονισμός (ΕΟΚ) αριθ. 1057/90 του Συμβουλίου της 27ης Απριλίου 1990 για τον καθορισμό, για την περίοδο από την 1η έως τις 13 Μαΐου 1990, της τιμής στόχου για ορισμένες αποξηραμένες ζωοτροφές  

Επίσημη Εφημερίδα αριθ. L 108 της 28/04/1990 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1057/90 ΤΟΥ ΣΥΜΒΟΥΛΙΟΥ  της 27ης Απριλίου 1990  για τον καθορισμό, για την περίοδο από την 1η έως τις 13 Μαΐου 1990, της τιμής στόχου για ορισμένες αποξηραμένες ζωοτροφές  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 2275/89 (2), και ιδίως το άρθρο 4 παράγραφοι 1 και 3 και το άρθρο 5 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι, σύμφωνα με το άρθρο 4 του κανονισμού (ΕΟΚ) αριθ. 1117/78, πρέπει να καθοριστεί τιμή στόχου για ορισμένα προϊόντα του τομέα των αποξηραμένων ζωοτροφών σε δίκαιο επίπεδο για τους παραγωγούς· ότι η εν λόγω τιμή στόχου πρέπει να αναφέρεται σε έναν ποιοτικό τύπο αντιπροσωπευτικό της μέσης ποιότητας των αποξηραμένων ζωοτροφών που παράγονται στην Κοινότητα·  ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η συμπληρωματική ενίσχυση που προβλέπεται στην παράγραφο 1 του ίδιου άρθρου πρέπει να είναι ίση με ποσοστό της διαφοράς μεταξύ της τιμής στόχου και της μέσης τιμής της διεθνούς αγοράς των εν λόγω προϊόντων· ότι πρέπει, λαμβανομένων υπόψη των χαρακτηριστικών της εν λόγω αγοράς, να καθοριστεί το ποσοστό αυτό σε 100 % για τα προϊόντα που αναφέρονται στο άρθρο 1 στοιχείο β) πρώτη και τρίτη περίπτωση και στοιχείο γ) του κανονισμού (ΕΟΚ) αριθ. 1117/78·  ότι η εφαρμογή του άρθρου 68 της πράξης προσχώρησης, οδήγησε, στην Ισπανία, σε επίπεδο τιμών διαφορετικό από εκείνο των κοινών τιμών· ότι, σε εφαρμογή του άρθρου 70 παράγραφος 1 της πράξης προσχώρησης, πρέπει να γίνει προσέγγιση των ισπανικών τιμών με τις κοινές τιμές, κάθε χρόνο κατά την έναρξη της περιόδου εμπορίας· ότι τα κριτήρια που προβλέπονται για την προσέγγιση αυτή οδηγούν στον καθορισμό των ισπανικών τιμών στο επίπεδο που αναφέρεται κατωτέρω·  ότι εκρίθη αναγκαίο να επανεξεταστεί το σύνολο των προβλημάτων που συνοδεύονται με τον καθορισμό των τιμών για την περίοδο 1990/91, γεγονός που προκαλεί καθυστέρηση στον καθορισμό αυτών των τιμών· ότι είναι, ως εκ τούτου, αναγκαίο να καθορισθεί η τιμή στόχου για εκείνες τις αποξηραμένες ζωοτροφές των οποίων η περίοδος εμπορίας λήγει στις 30 Απριλίου 1990 για την περίοδο από την 1η έως τις 13 Μαΐου 1990,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η έως τις 13 Μαΐου 1990, η τιμή στόχου για τα προϊόντα που αναφέρονται στο άρθρο 1 στοιχείο β) πρώτη και τρίτη περίπτωση του κανονισμού (ΕΟΚ) αριθ. 1117/78 καθορίζεται σε:  - 170,09 Ecu/ανά τόνο για την Ισπανία,  - 178,92 Ecu/ανά τόνο για τα άλλα κράτη μέλη.  Η τιμή που αναφέρεται σε προϊόν:  - περιεκτικότητας σε υγρασία 11 %,  - περιεκτικότητας σε ολικές ακατέργαστες πρωτεΐνες σε σχέση με την ξηρά ύλη 18 %.  Άρθρο 2  Από την 1η έως τις 13 Μαΐου 1990, τα ποσά που πρέπει να ληφθούν υπόψη για τον υπολογισμό της συμπληρωματικής ενίσχυσης που προβλέπεται στο άρθρο 5 του κανονισμού (ΕΟΚ) αριθ. 1117/78 καθορίζονται σε 100 % για τα προϊόντα που αναφέρονται στο άρθρο 1 στοιχείο β) πρώτη και τρίτη περίπτωση και στοιχείο γ) του εν λόγω κανονισμού.  Άρθρο 3  Ο παρών κανονισμός αρχίζει να ισχύει την 1η Μαΐου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. L 142 της 30. 5. 1978, σ. 1.  (2) ΕΕ αριθ. L 218 της 24. 7. 1989, σ. 1.  (3) ΕΕ αριθ. C 96 της 17. 4. 1990.